ช็อก สาวอิหร่านคนดัง อยากเป็นแองเจลีนา โจลี ป่วยหนักติดโควิดในคุก
ทนายฯ สิทธิมนุษยชน เผยสาวอิหร่านคนดังอ้างทำศัลยกรรมใบหน้านับ 50 หน เพราะอยากเหมือนแองเจลินา โจลี จนถูก ตร.จับกุม ตอนนี้ป่วยหนักติดเชื้อโควิดในเรือนจำ ขณะที่ผู้พิพากษาก็ไม่อนุญาตให้ประก้นตัวเมื่อ 17 เมษายน 63 เว็บไซต์เดลี่เมล รายงาน ทนายความด้านสิทธิมนุษยชนในอิหร่าน เปิดเผยขณะนี้ ซาฮาร์ ทาบาร์ หญิงสาวชาวอิหร่าน วัย 22 ปี ซึ่งโด่งดังไปทั่วโลก จากการโพสต์รูปตัวเองผ่านทางอินสตาแกรมแสดงให้เห็นใบหน้าที่อัปลักษณ์ โดยอ้างว่าเป็นเพราะเธอผ่าตัดศัลยกรรมใบหน้ามานับ 50 ครั้งเพื่อหวังจะให้เหมือนกับแองเจลินา โจลี ซุปเปอร์สตาร์หญิงฮอลลีวูดชื่อ ดังนั้น ปรากฏว่า ตอนนี้ กำลังป่วยหนักด้วยโรคโควิด19 ระหว่างที่เธอถูกคุมขังอยู่ในเรือนจำ หลังถูกตำรวจจับกุมและตั้งข้อหาหลายข้อหาศูนย์สิทธิมนุษยชนในอิหร่าน Center For Human Right In Iran ซึ่งมีฐานในสหรัฐอเมริการะบุว่า ผู้พิพากษาคนหนึ่งในอิหร่านได้ปฏิเสธที่จะอนุญาตให้ซาฮาร์ ได้รับการประกันตัวออกมาจากสถานคุมขัง ทั้งที่ขณะนี้ ความจริงคือได้เกิดการแพร่ระบาดของเชื้อไวรัสโควิดในเรือนจำหลายแห่งในประเทศ ขณะที่มีผู้ติดเชื้อโควิดในอิหร่าน 77995 ราย และเสียชีวิต4869 ศพนอกจากนั้น เมื่อเดือนมีนาคมที่ผ่านมา ยังมีรายงานว่าทางการอิหร่านได้ปล่อยตัวนักโทษจำนวนถึงประมาณ 85000 คน เพื่อพยายามควบคุมการระบาดของเชื้อโควิดพวกเราพบกับสิ่งที่รับไม่ได้ ตอนนี้หญิงสาวคนนี้กำลังติดเชื้อโควิด และมีอาการป่วยหนัก ทนายความด้านสิทธิมนุษยชนเรียกร้องให้ศาลอนุญาตให้ซาฮาร์ได้รับการประกันตัว ขณะที่ตอนนี้เธอกำลังป่วยหนักจากการติดเชื้อโควิด อย่างไรก็ตาม เจ้าหน้าที่อิหร่านไม่ได้แสดงความเห็นใดๆ กับเรื่องนี้ทั้งนี้ ซาฮาร์ ทาบาร์ซึ่งมีชื่อจริงว่า ฟาเตเมห์ คิชวานด์ได้ถูกตำรวจจับกุมในเดือนตุลาคมที่ผ่านมา ในหลายข้อหา รวมทั้งดูหมิ่นศาสนา และดูถูกข้อกำหนดการแต่งกายของชาติ หลังจากเธอได้สร้างความฮือฮาด้วยการโพสต์รูปของเธอผ่านทางไอจีในปี 2560 ทว่าถูกนักสืบออนไลน์จับผิด จนต่อมา ยอมรับความจริงว่าภาพที่ออกมาเป็นเช่นนี้ เป็นเพราะเธอใช้โปรแกรมโฟโต้ช็อป และเทคนิคการแต่งหน้า
ทนายฯสิทธิมนุษยชน เผยสาวอิหร่านคนดังอ้างทำศัลยกรรมใบหน้านับ 50 หน เพราะอยากเหมือนแองเจลินา โจลี จนถูกตำรวจจับกุม ตอนนี้ป่วยหนักติดเชื้อโควิดในเรือนจำ ขณะที่ผู้พิพากษาก็ไม่อนุญาตให้ประก้นตัว
ซาฮาร์ ทาบาร์,ข่าวเด่น,โควิด-19,สาวอิหร่าน ศัลยกรรมหน้า,ซาฮาร์ ทาบาร์ติดเชื้อโควิด,อิหร่าน